
A különböző előállítási paraméterek hatása a natúr illetve ízesített orda kémiai összetételére, mikrobiológiai tulajdonságaira és eltarthatóságára

Az orda a savósajtok közé tartozó, savóból, esetleg tejjel, 4,5 pH-ig való savanyítással és
hevítéssel előállított félszilárd tejtermék. Népszerűsége a fogyasztók körében egyre nagyobb az
ízesített változatok megjelenésének köszönhetően is. Tápanyag tartalmát tekintve ideális
tápközeg a mikroorganizmusok számára, ami nagy hatással van az eltarthatóságára is.
Kutatásunk célja különböző előállítási paraméterek (hőkezelés, savó-tej arány) hatásának
vizsgálata négyféle natúr illetve négyféle liofilizált ribizliporral ízesített orda kémiai
összetételére, mikrobiológiai tulajdonságaira és eltarthatóságára. Ugyanakkor célunk volt
összehasonlítani a kereskedelembe kapható orda, illetve az általunk készített minták
Pseudomonas fluorescens és Staphylococcus aureus-al történő beoltását követően e baktériumok
számának változását különböző tárolási körülmények között.
Az orda összetételét illetően az eltérő előállítási körülmények a fehérje tartalomba (16,24g/100g)
illetve zsírtartalomba 15-16g/100g eredményezett változásokat egyes termékeknél.
A hőkezelés mértéke illetve a savó-tej arány az elkészített ordák mezofil aerob összcsíraszámát
nem befolyásolta számottevően, viszont eltarthatóság szempontjából az alkalmazott hűtési
hőmérsékletek közül -18°C illetve a 4°C bizonyult a legmegfelelőbbnek. Mindkét hőmérsékleten
a tizedik napon a mezofil összcsíraszám csökkenést mutatott. A Ps. fluorescens-el beoltott
minták esetén a -18°C illetve a 4°C-on történő eltarthatóság bizonyult a legjobbnak. A tízedik napra a sejtszám Log 7,86-ról (cfu/g) Log 6,06-ra csökkent illetve Log 8,03-ról Log 6,62-re. A Staphylococcus aureus esetén mindhárom hűtési hőmérsékleten csökkenés tapasztalható. A kereskedelemből származó ordáknál a S. aureus sejtszámánál viszont a tizedik napon növekedés, míg a Ps. fluorescens esetén csak egyes mintáknál tapasztalható csökkenés. Következtetésként elmondható, hogy a 4:1 savó-tej arány illetve a 85°C-os hőkezelés bizonyult a legjobbnak. A hozzáadott ribizlipor mindenképp növeli a termék funkcionális értékét illetve eltarthatóságát.



